Naționala României urmează să joace primele două meciuri amicale înainte de prezența la turneul final din Germania. Vineri, 22 martie, pe Arena Națională, va întâlni Irlanda de Nord, iar 4 zile mai târziu va juca împotriva Columbiei, pe Civitas Metropolitano din Madrid.
Ajunși în cantonamentul de la Mogoșoaia pentru jocurile amicale, cei 29 de "tricolori" convocați de Edi Iordănescu au efectuat vizita medicală valabilă pentru Euro 2024, competiție care va începe peste 3 luni.
Jucătorii chemați pentru această acțiune au fost împărțiți în două grupe, de 14 și 15 jucători, iar luni, 18 martie, și marți, 19 martie, au fost testați medical înainte de Campionatul European din Germania.
"Suntem sănătoși, motivați și vom fi și pregătiți!", este mesajul postat pe site-ul oficial al FRF. Luni după-amiază, selecționerul Edi Iordănescu a susținut primul antrenament cu toți cei 29 de fotbaliști prezenți.
Jucătorii convocați de Edi Iordănescu pentru partidele amicale cu Irlanda de Nord și Columbia sunt următorii:
FANATIK a aflat că Ionuț Nedelcearu nu va juca în meciul de pregătire care se va disputa pe Arena Națională cu Irlanda de Nord. Fundașul central a suferit o accidentare în ultimul meci al lui Palermo cu Venezia pe 15 martie și a fost schimbat la pauză.
Cu toate acestea, stoperul va rămâne în cantonamentul echipei naționale a României și are șanse să fie recuperat pentru meciul împotriva Columbia. Așadar accidentarea nu este una gravă, fundașul fiind înlocuit de Eugenio Corini tocmai pentru a nu risca.
Probleme sunt și pentru Nicușor Bancu, principala opțiune pentru postul de titular în banda stângă a apărării României. Din informațiile FANATIK, jucătorul Universității Craiova are șanse 50-50 să joace în amicalul cu Irlanda de Nord.
FANATIK a aflat că până la această oră s-au vândut 22.000 de bilete pentru meciul cu Irlanda de Nord. Astfel, până startul meciului sunt șanse mari ca pe stadion să fie prezenți peste 30.000 de spectatori.